medieval-data/medieval-latin-ner-HOME-Alcar huggingface dataset:
Petrus comes et Yolandis comitissa Autissiodorensis dederunt X libras in terra de Curteneto ( a ) . Ego Petrus comes et ego Yolandis comitissa Authissiodorensis et Tornodorensis notum facimus universis quod , pro salute nostra ac predecessorum nostrorum et liberorum nostrorum contulimus in puram elemosinam Deo et beate Marie et ecclesie Pontigniacensi ac fratribus ibidem Deo servientibus x libras paris . annui redditus in terra nostra de Curteneto singulis annis percipiendas in censiva Curtiniaci in octavis omnium Sanctorum , post decessum nostrum , ad nostrum anniversarium faciendum . Actum anno Domini millesimo ducentesimo xvi .
Ansellus Bridaine dedit viginti solidos ( a ) . Ego Ansellus Bridaine notum facio universis tam presentibus quam futuris quod , pro remedio anime mee et Agathe uxoris mee et liberorum meorum , dedi Deo et ecclesie Pontiniacensi post decessum meum viginti solidos de redditibus , quos emi de domino Milone de Lineres , apud Devesel , in festo sancti Remigii annuatim percipiendos . Et hoc laudaverunt predicta A [ gatha ] uxor mea et Gaucherus filius meus . In cujus rei testimonium , presens scriptum sigilli mei impressione feci roborari . Actum anno Gracie millesimo ducentesimo xv ° .
Gaucherus , dominus de Paciaco , dedit centum solidos in censu de Jaugiis ( 6 ) . Ego Gaucherus miles , dominus de Paciaco , notum facio universis presentes litteras inspecturis quod ego , pro remedio anime filii mei Huonis et antecessorum meorum , dedi Deo et ecclesie Beate Marie Pontiniacensis et fratribus ibidem Deo servientibus , in puram et perpetuam elemosinam , centum solidos pruv . annui redditus in censu meo de Jaugiis , in festo beati Remigii annis singulis percipiendos , hoc retento quod dicti fratres , occasione hujus donationis , in dicto censu laudes et ventas nec percipiant nec requirant . Et si forte collecta dicti census non sufficeret ad solutionem dictorum centum solidorum , ego et successores mei tenemur perficere quod minus fuerit in redditu supra dicto . In cujus rei testimonium , presentes litteras dictis fratribus tradidi sigilli mei munimine roboratas . Datum anno Domini MO CCO XL ° , mense augusti .
Hugo dominus de Lourci concedit donationem quam fecit Gila uxor ejus de decem solidis sitis in pedagio de Roverai ( a ) . Ego Hugo , dominus de Lourci , notum facio presentibus et futuris presentes litteras inspecturis quod Gila uxor mea , quondam domina de Lourci , dedit in perpetuam elemosinam Deo et Beate Marie Pontiniacensis in pedagio suo de Roverai , quod ad se pertinebit in capite , decem solidos de primis nummis annis singulis percipiendos a quibuscumque personis Pontiniacenses voluerint . Hanc autem donationem ego Hugo et duo filii mei Jacobus et Hugo et Adelina filia mea , benigne concedentes , laudavimus . Ad majorem igitur firmitatem , presens scriptum sigilli mei feci munimine insigniri . Actum anno Domini MO cc ° XIIlo , nonis junii , in capitulo Pontiniaci .
Galcherus Brideine , miles , dedit nobis decem solidos super aquam suam de Eschemilliaco ( b ) . Ego Galcherus Brideine , miles , notum facio universis presentes litteras inspecturis quod , cum bone memorie defunctus Ansellus Brideine , pater meus , in vita sua dedisset in perpetuam elemosinam pro salute anime sue ecclesie et fratribus Pontiniaci viginti solidos tur . percipiendos singulis annis in festo sancti Remigii in redditibus suis de Deveisel ( c ) , quos ipse emerat a domino Milone de Lynieres , ego , quem medietas dicte elemosine contingebat , assedi dictis Pontiniacensibus decem solidos tur . pro ( Ii ) parte mea super aquam meam de Eschemiliaco , volens et concedens ut quicumque predictam aquam de cetero tenuerit , predictos decem solidos singulis annis in octavis sancti Andree apostoli reddere dictis fratribus sine contradictione et diminutione imperpetuum ( 6 ) teneatur . Quod ut ratum et stabile permaneat in futurum , sigillum meum in testimonium et munimen duxi litteris presentibus apponendum . Actum anno Domini M ° cc ° LO VIIlo , mense aprili .
Guido de Meso dedit viginti solidos super furnum suum de Meriaco et cetera , de eodem officiale curie Autisiodorensi ( a ) . $ . Ego Guido de Meso , filius defunctiBernardi de Meso , notum facio universis presentes litteras inspecturis quod dedi et in puram et perpetuam elemosinam concessi ecclesie Pontiniacensi et fratribus ibidem Deo servientibus viginti solidos annui redditus quos assedi et assignavi super furnum meum de Meriaco super aquam , annuatim percipiendos ab abbate et conventui dicte ecclesie vel eorum certo mandato in festo Exaltationis sancte Crucis , pro anniversario meo et defuncti Ermengardis , quondam uxoris mee , in dicta ecclesia anno quolibet in perpetuum faciendo ; promittens bona fide quod dictos viginti solidos annui redditus dicte ecclesie erga [ omnes ] ( b ) garenciam et defendam et quod contra dictas donationem et assessionem per me vel per interpositam personam non veniam in futurum ; volens et concedens quod quicumque dictum furnum tenuerit , ipse ad solutionem dictorum viginti solidorum teneatur . Et ad hoc faciendum , dictum furnum me et heredes seu successores meos dicte ecclesie specialiter obligavi . In cujus rei testimonium , presentibus litteris sigillum meum duxi apponendum . Actum et datum anno Domini MO cc ° LXO tercio , mense aprili .
Henricus , Dei gratia rex Anglie , dedit Deo et ecclesie Beate Marie Pontiniacensis XX marcas sterlingorum singulis annis ( a ) . Henricus , Dei gratia rex Anglie , dominus Hibernie , dux Normannie , Aquitanie , et comes Andegavensis , omnibus ad quos presentes littere pervenerint , salutem . Sciatis nos dedisse , concessisse et hac carta nostra confirmasse pro nobis et heredibus nostris dilectis nostris in Christo abbati et conventui de Pontiniaco viginti marcas sterlingorum , singulis annis percipiendas in perpetuum de firma civitatis nostre Cantuarie , ad Pascha , per manum ballivorum nostrorum ejusdem civitatis , ad quatuor cereos continue arden--tes sustentandos in ecclesia sua de Pontiniaco circa feretrum beati Edmundi confessoris ibidem . Et si forte contingat quod dicti abbas et conventus de Pontiniaco subtraherent dictos quatuor cereos , subtraherentur eis dicte viginti marche annue , ita videlicet quod nichil de predictis viginti marcis percipient , quamdiu dictos cereos continue ardentes non invenerint . Hiis testibus : Radulpho filio Nicholai , Bertramo de Cryoyl , magistro Willelmo de Kilkenny , archidiacono Coventrensi , Roberto de Schotenduno , Roberto Walerando , Willelmo de Chaeny , Willelmo Gernun , Radulpho de Bakeput et allis . Datum per manum nostram , apud Bruer , quarto die novembris , anno regni nostri tricesimo sexto .
De usuario terrarum et nemorum Gaufridi Furnerii et Symonis , filii ejus , et Gaucherii , filii Herberti Crassi ( J ) . Ego Henricus , Trecensis episcopus , notum fieii volo omnibus tam futuris quam presentibus quod Gaufridus Furnerius et Symon , filius ejus , et Gaucherius , frater ( c ) Herberti Ciassi , libere dederunt sancte Marie et fratribus Pontiniacensis monasterii totum usuarium in omnibus terris suis et boschis et in planis . Et ut hoc datum firmius sine calumnia et liberius absque ullorum aliorum impedimento possiderent , iterum in nostra presentia concesserunt et sigillo nostro muniri voluerunt . Testes sunt : Petrus , abbas Sancti Petri de Alnaio ; Willelmus , abbas Sancti Martini ; Evrardus , abbas Sancti Lupi Trecensis ; Manasses , archidiaconus Trecensis et Falco itidem archidiaconus ; magister Geboinus cantor Trecensis ( * ) ; Otrannus ; et Gualterius Bozcredus , monachus . Actum anno dominicae Incarnationis MO CO XLO VIIO .
( J ) Nos Theobaldus , Dei gratia rex Navarre , Campanie et Brie comes palatinus , notum facimus omnibus quod , cum nobiles viri domini de Meilleigniaco jam defuncti dedissent in elemosinam religiosis viris abbati et conventui Pontigniacensi in nostris feodis hec que inferius continentur videlicet in molendino Melleigniaci septem libras et decem solidos tur . et m censibus de Ponchiaco centum solidos , apud Benam quatuor libras et decem solidos , et quidam alii nobiles dedissent similiter eisdem religiosis in feodis nostris : videlicet vicecomes de Jauges centum solidos apud Jauges , et defuncta Maria de Herviaco apud Receptum quadraginta solidos , et vicecomes Leigniaci Castri et ejus heredes apud Meriacum servosum viginti solidos tur . , nos omnia supradicta que movere dicuntur in feodis nostris , sicut dictum est , ob remedium anime nostre et predecessorum nostrorum , in puram et perpetuam elemosinam dictis religiosis quitavimus et quitamus , concedentes eisdem prenominata pacifice et quite in manu mortua perpetuo tenenda et possidenda , et eadem dictis religiosis laudamus , salvo jure alieno , et auctoritate presentium confirmamus . In cujus rei testimonium presentes litteras sigilli nostri munimine fecimus roborari . Actum per manum dilecti vicecancellarii nostri fratris Petri de Rocida Valle , anno Domini M ° CCO L ° IXo , mense augusti . Nota Odonis de Castro Th [ eodorici ] .
Milo , dominus Noeriorum , unum modium et dimidium ordei apud Chableias pro X libris quas dedit pater ejus , Milo ( a ) . . Ego Milo dominus Noeriorum notum facio universis presentes litteras inspecturis quod , cum bone memorie dominus Milo , pater meus , quondam dominus Noeriorum , legasset Deo et ecclesie Beate Marie Pontiniaci in puram et perpetuam elemosinam decem libras pruv . annui redditus , pro anniversario suo in dicta domo singulis annis faciendo , ego predictus Milo , dominus Noeriorum volui et concessi ut pro predictis decem libris dicti Pontigniacenses perciperent singulis annis in perpetuum apud Chableias in octabis sancti Remigii unum modium et dimidium ordei in minagio meo de Chableis . Yolui etiam et concessi ut quicumque dictum minagium receperint , per juramentum suum dictis Pontingiacensibus singulis annis dicto termino dictos redditus reddere teneantur . Quod ut ratum et firmum in perpetuum permaneat , presentes litteras sigilli mei munimine roboravi . Datum anno Domini MO eeO XLO 1110 , mense augusti .
Agnes domina de Insula dedit unum modium frumenti et unum avene in terciis apud Asiacum ( a ) . Ego Agnes domina de Insula , relicta bone memorie nobilis viri Anserici qondam Montis regalis , notum facio omnibus tam presentibus quame futuris quod ego in puram et perpetuam elemosinam , pro remedio anime mee et pro remedio anime karissimi viri mei Anserici quondam domini Montis regalis necnon et pro animabus pie memorie dilectissimi patris mei Guidonis quondam domini Tilii et domine Luce dilectissime matris et antecessorum meorum , legavi , dedi et concessi Deo et ecclesie Beate Marie Pontiniacensi , in qua videlicet ecclesia elegi mihi locum sepulture juxta sepulturam dicti karissimi viri mei , unum modium frumenti et unum modium avene , ad mensuram Prissiaci , in terciis meis sitis apud Asiacum et apud Pontem , que movent de capite meo . Quos duos bladi modios dicta ecclesia percipiet singulis annis in perpetuum in festo sancti Remigii ad faciendum anniversarium nostrum in dicta ecclesia in perpetuum post obitum meum . Ut autem elemosina donationis mee rata et firma permaneat in perpetuum , presentes litteras sigilli mei munimine roboravi . Actum anno Domini MO ceO XXXo yO , mense julii .
Milo de Sancto Florentino dedit dimidium modium bladi in decima de Vilers ( J ) . Ego Milo de Sancto Florentino omnibus presentes litteras inspecturis , notum facio quod , pro tribus modiis vini quos ego pro A . matre mea dederam . Deo et fratribus Pontiniacensibus in vinea mea de Valvert annuatim percipiendos , transmutavi ad voluntatem dictorum fratrum et dedi pro tribus modiis vini in perpetuum Deo et ecclesie et fratribus Pontiniacensibus , pro remedio anime mee et A . uxoris mee et filiorum meorum et predecessorum meorum , quiete et pacifice possidendum dimidium bladi , medietatem frumenti et medietatem ordei , annuatim percipiendum in decima mea de Villers , laudante et concedente A . , uxore mea , et hanc donationem teneor garantire . Quod ut ratum in posterum habeatur , sigilli mei testimonio feci communiri . Actum anno Domini MO ceO nonodecimo , mense junii .
Erardus de Brena dedit duos modios bladi in terciis bosci Sancti Petri ( a ) . Ego Erardus de Brena notum facio universis quod , pro salute et pro remedio anime mee et animarum patris et matris mee et predecessorum meorum et pro restitutione dampnorum que ego vel illi domui Pontiniacensi intuleramus , duos modios bladi , medietatem avene et medietatem frumenti , contuli in elemosinam eidem domui et fratribus ibidem Deo servientibus in terciis bosci Sancti Petri quiete et pacifice annuatim in perpetuum percipiendos , ita quod serviens meus , qui pro me tercias ipsas colliget , illos duos modios domui dicte solvet . Et si illi duo modii ibi inveniri nequiverint , ego vel successores mei illos in aliis redditibus nostris perficiemus , salva tamen justicia nostra de terciis et terris nostris . Qua facta donatione , abbas et fratres domus ipsius me et meos de illatis sibi dampnis $ et injuriis , quantum in ipsis erat , misericorditer absolverunt . Dicti vero duo modii in festo sancti Remigii ad mensuram Venesiaci persolventur . Actum anno Verbi incarnati MoeeO XIIlo , mense junii .
Stephanus de Petra pertusa dedit costumas tam in blado quam in denariis in villa de Basso ( a ) . Ego Stephanus , Alius Stephani de Petra pertusa , notum esse volo omnibus communiter qui hoc scriptum lecturi vel audituri sunt , quod anno ab Incarnatione M ° eO ( 6 ) octogesimo nono , quando profecturus eram Jerosolimam , beneficium quod subter annotatum est , contuli monasterio Pontiniacensi ; debebam quidem predicti loci fratribus XL libras de elemosina quam eis proposueram pro anima patris mei . Volens quoque ut , tam pro mea quam pro patris mei salute , in predicta ecclesia nostri apud Deum semper haberetur memoria , dedi Deo ad commodum fratrum qui ibidem divino servicio se ipsos devoverint , coustumas ( c ) meas de Basso , tam in blado quam in denariis , que post natale Domini reddi solent , ut ipsas jure perpetuo possideat monasterium prefatum . Feci autem hoc donum elemosine mee coram conventu fratrum Pontiniacensium , in eorum capitulo , assistentibus mihi servientibus meis qui predictarum coustumarum rationem noverunt , in feriis Pentecosten , cum conscientia domini Clarembaudi , cognati mei . Ad doni quoque mei ampliorem firmitatem , presentem paginam sigillo , meo signavi , obtestans sub divino nomine omnes qui mihi vel consanguinitatis vel amicicie federe conjuncti sunt , ut hanc elemosinam meam firmam conservent et ratam in perpetuum religiosi loco cui collata est .
Galcherus de Sancto Florentino , dominus de Paci , dedit omnem decimam quam habebat apud Jauges et apud Bondum ( a ) . Omnibus presentes litteras inspecturis , Galcherus de Sancto Florentino , dominus de Paci , salutem in Domino . Noveritis quod ego et concessi in puram et perpetuam elemosinam Deo et ecclesie Beate Marie Pontiniaci , pro anima mea et animabus patris mei et matris mee et ipsorum anniversariis in dicta ecclesia annis singulis faciendis , omnem decimam quam habebam et percipere consueveram apud Jauges et Bondu ? videlicet in decima de Jaugis medietatem et quartem partem in decima de Bondu ? in blado , in scannabe , in lino et in omnibus que possunt et consueverunt ligari , in perpetuum quiete et pacifice possidendum . Dedi etiam et concessi eidem ecclesie viam que ducit de Chau apud Germegniacum ( 4 ) ; volens et concedens ut ipsi Pontiniacenses vel eorum servientes per ipsam ire valeant et redire et quadrigas vel currus ducere libere et quiete , prout sibi et ecclesie sue viderint expedire . Item dedi et concessi eidem ecclesie unum arpentum terre apud Jauges ad domum vel grangiam sibi construendam et edificandam eidem ecclesie , prout ipsi Pontigniacenses viderint expedire . Et hec omnia que superius sunt expressa , laudaverunt Margareta uxor mea et Johannes vicecomes de Sancto Florentino , frater meus . Ego vero promitto me omnia dictis Pontigniacensibus que superius sunt expressa , legitime garantire . Et ut ratum et firmum habeatur , litteris presentibus apposui sigillum meum . Actum anno Domini MoeeO XLO primo , mense junio .
Omnibus ( c ) presentes litteras inspecturis , Galcherus de Sancto Florentino , dominus de Pacy , salutem in Domino . Noveritis quod ego , laudante et concedente Margareta , uxore mea , dedi et concessi Deo et ecclesie Beate Marie Pontigniacensi in puram et perpetuam elemosinam omnem decimam terrarum mearum de Jauges libere et quiete possidendam . Quod ut ratum et firmum habeatur , litteris presentibus apposui sigillum meum . Actum anno Domini M ° eeO XLIo , mense junii .
( a ) Nos Theobaldus , Dei gratia rex Navarrie , Campanie et Brie comes palatinus , notum facimus universis presentes litteras inspecturis quod dilectus et fidelis noster Gaucherus dominus Paciaci , filius Johannis quondam vicecomitis de Sancto Florentino , in nostra presentia constitutus , recognovit se dedisse in perpetuam elemosinam Deo et ecclesie Pontiniacensi quicquid habebat in decima de Jauges , ob remedium anime sue et antecessorum suorum et ad anniversarium patris et matris sue singulis annis in dicta ecclesia faciendum . Nos vero , de cujus feodo dicta decima movebat , ad petitionem dicti Gaucheri , predictam elemosinam jam dicte ecclesie factam volumus , concedimus et approbamus . In cujus rei testimonium , presentes litteras sigilli nostri munimine fecimus roborari . Actum anno Domini MO ceO xxxo quinto , mense julio .
Petronilla domina de Chanloto dedit dimidium modium frumenti et dimidium avene in grangia de Chanloto ( b ) . . Ego Petronilla domina de Chanloto et de Viliaco notum facio universis présentes litteras inspecturis quod ego , pro remedio anime mee et antecessorum meorum , dedi et concessi in puram et perpetuam elemosinam Deo et ecclesie Pontiniacensi dimidium modium frumenti et dimidium modium avene , ad mensuram de Chanloto , singulis annis percipienda in octabis omnium Sanctorum in grangia mea de Chanloto . Quod donum juste et pie collatum , ut inconcussum permaneat et ratum in perpetuum , sigilli mei munimine confirmavi . Actum anno Domini MO eeO xxx ° vi ° , mense decembri .
De usuario nemoris Sancte Marie quod Gosbertus Magnus dedit nobis ( a ) . In nomine sancte et individue Trinitatis . Ego Henricus , Dei gratia Trecensis episcopus , volo et presentes et futuros rei gestae in meo tempore eternam habere noticiam quod scilicet Gosbertus Magnus et Odelia , uxor ejus , pro animabus suis et parentum suorum , Deo et ecclesie Pontiniaci usuarium partis suae nemoris quod dicitur Sanctae Mariae , ad omnia tam hominum quam animalium necessaria liberum et absque ulla retentione dederunt . Necnon et laudaverunt hoc ipsum quod de feodo suo in predicto nemore Nocherus de Paianis similiter eidem ecclesiae contulerat . Laudaverunt hoc etiam liberi eorum , Herbertus , Girardus , Helia , Florentia , Maria , Sibilla . Quod ut ratum intemeratumque permaneat , sigilli mei attestatione firmari precepi . Hoc autem factum est anno ab Incarnatione Domini MO CO LXO 1 ° , plurimis assistentibus , ex quibus sunt hi qui infra subscribuntur in testimonium : Gaufridus de Molinolis et Hugo , frater ejus ; Guibertus venator et Iterius , frater ejus ; Gosbertus Truia ; Gauterius , clericus de Villa Mauri .
Odo Ragoz et Aaliz ejus uxor testantur supradictam donationem ( a ) . Ego Odo Ragoz , dominus de Frosleio et de Chanloto , et Aaliz uxor mea , filia pie memorie Petronille , domine de Chanloto et de Viliaco , notum facimus universis presentes litteras inspecturis quod dicta Petronilla dedit et concessit in puram et perpetuam elemosinam Deo et ecclesie Pontiniacensi dimidium modium frumenti et dimidium modium avene , ad mensuram de Chanloto , singulis annis percipienda in octabis omnium Sanctorum in grangia sua de Chanloto . Quod donum juste et pie collatum ego et dicta uxor mea volumus , communi assensu concedimus et approbamus et firmiter in perpetuum tenere et garantire promittimus , et ut in posterum ratum maneat et inconcussum , presentes litteras sigilli mei munimine confirmavi . Actum anno Domini MoeeO XXXo vro , mense decembri .
Theobaldus de Chanloto dedit unum modium frumenti et unum avene ( ° ) . Ego Theobaudus de Barro , dominus Chanloti , notum fieri volo presentem cartulam inspecturis me dedisse Deo et ecclesie Pontiniaci , ubi mihi sepulture locum elegi , in perpetuam elemosinam , pro salute anime mee et parentum meorum , duos modios bladii ? unum frumenti et alterum avene ? , concedentibus et laudantibus uxore mea Margareta et filiabus meis , Petronilla et Agna , reddendos annuatim in grangia mea de Chamlot in octavis omnium Sanctorum . Quod si casu aliquo in predicta grangia persolvi non possunt , in grangia mea de Mersi persolvantur , ut inde procurationem conventus accipiat cum die anniversarii mei memoriam fecerit coram Deo . Ut autem hoc donum ratum et inconcussum maneat in perpetuum , sigilli mei auctoritate presentem cartulam confirmavi . Actum anno Domini MO eeO quarto .
Agnes domina Plancei dedit I modium avene ( J ) . Ego Agnes domina Planceii notum facio presentibus et futuris quod nobilis vir Philippus quondam dominus Planceii , maritus meus , et ego dedimus Deo et ecclesie Pontigniaci , pro remedio animarum nostrarum , in puram et perpetuam elemosinam unum modium avene , ad mensuram Sancti Florentini , percipiendum annuatim in terragio de Buignon , pro anniversario nostro in dicta ecclesia die jovis proxima post octavas Pasche in perpetuum celebrando . Hanc autem elemosinam laudaverunt liberi nostri , videlicet Jacobus , Hugo , Theobaldus et Philippus , et de tenenda elemosina juramentum suum corporaliter prestiterunt . Actum anno gracie MO ceO VIIIO , mense maio .
Aalidis domina de Chanloto et de Sepulchro laudavit elemosinam quam fecit Johannes , ejus maritus , de duobus modiis avene ( a ) . Ego Aalidis domina de Chanloto et de Sancto Sepulchro notum facio omnibus presentibus et futuris presentes litteras inspecturis quod , cum dilectus meus Johannes de Herviaco , dominus de Corcellis , dederit et concesserit in perpetuam elemosinam , pro remedio anime sue et predecessorum suorum , ecclesie Beate Marie Pontiniacensis duos modios avene percipiendos singulis annis in festo sancti Remigii in redditibus suis apud Corcelles , dictam elemosinam , prout dictum est , factam , tanquam domina feodi , de cujus feodo dicta villa et dicta donatio movet , volo , laudo , concedo , approbo et ratam $ habeo , ex quo factum fuit legatum supradictum . Quod autem hoc ratum et firmum in perpetuum permaneat , presentes litteras sigilli munimine feci roboravi . Actum anno Domini M ° CCO XLO yO , mense marcio .
Idem de eodem ( b ) . Ego Guido dictus Ragoz , dominus de Chanloto , notum facio omnibus presentibus et futuris quod , cum dilectus meus Johannes de Herviaco , dominus de Corcellis , dederit et concesserit in perpetuam elemosinam , pro remedio anime sue et predecessorum suorum , ecclesie Beate Marie Pontiniacensis duos modios avene percipiendos singulis annis in festo sancti Remigii in redditibus suis apud Corcelles , dictam elemosinam , prout dictum est , factam , tamquam dominus feodi de cujus feodo dicta villa et dicta donatio movet , pro me et meis heredibus seu successoribus meis volo , laudo , concedo , approbo et ratam habeo , ex quo factum fuit legatum supradictum ; promittens bona fide pro me et heredibus sive successoribus meis quod contra dictam elemosinam , per me vel per alium , non veniam in futurum . Quod autem hoc ratum et firmum in perpetuum permaneat , presentes litteras sigilli mei munimine feci roborari . Actum anno Domini MO eeO LXo , mense januario .
Ego ( a ) Eustachia domina Paciaci notum facio futuris et presentibus quod nobilis vir Guillelmus , maritus meus , de Brena , laborans in extremis , dedit , pro remedio anime sue ecclesie Pontiniaci apud Praid quinque modios avene in mareschalciis , singulis annis percipiendos , ita quod , si supradicta avena in mareschalciis reperiri nequiverit , fratres Pontiniaci in costumis et terragiis in villa de Prait quod defuerit , donee quinque modios avene in integrum habeant , percipient . Hanc donationem ego Eustachia , domina Paciaci , laudavi et concessi et , ut in perpetuum ratum habeatur , presentem paginam sigilli mei auctoritate munivi . Actum anno gracie MO CO xcO nono .
( s ) . Eustachia domina Paciaci , Aimoni preposito Paciaci et Stephano preposito de Praid , salutem . Mando vobis atque precipio quatinus fratribus Pontiniaci quinque modios avene , quos nobilis vir Guillermus de Brena , maritus meus , eis in perpetuam elemosinam dedit in mareschalciis annuatim percipiendos , absque contradictione predictis fratribus persolvi faciatis , ut pro ( c ) ejus anima Deo devote supplicent ; et ego non impediar pro his que de predicta elemosina eorum permissione retinebam , que eis in perpetuum libere quitavi .
Eustachia domina de Paci concedit quinque modios avene quos dedit Guillelmus , vir ejus , apud Praiz ( a ) . Reverendo patri et domino R [ oberto ] ( a ) , Dei gratia episcopo Lingonensi , Eustachia domina Paciaci , salutem . Noverit vestra paternitas quod dominus W [ illelmus ] de Brena , maritus meus , laborans in extremis , dedit ecclesie Pontiniacensi et fratribus ibidem Deo servientibus , pro salute anime sue , quinque modios avene in puram et perpetuam elemosinam annuatim percipiendos in villa de Praiz , quam elemosinam ego eis benigne concessi , laudavi et auctoritate sigilli mei confirmavi . Postea vero , interventu amicorum meorum , permiserunt mihi ut ad tempus duos modios de predicta elemosina retinerem , quos nunc quito libere et quiete , ut de cetero per integrum sepe dictam elemosinam accipiant .
Gaucherus de Sancto Florentino concedit elemosinam quam dedit Guillelmus , maritus domine Eustachie , apud Praiz ( a ) . Omnibus presentes litteras inspecturis , Guillelmus dominus de Merloto , Milo dominus Noeriorum et Droco dominus de Espoisse et Chatel Chinun , salutem in Domino . Noverint universi quod , cum contentio verteretur inter viros religiosos abbatem et conventum Pontiniacensem , ex una parte , et Gaucherum de Sancto Florentino , armigerum , ex altera parte , super quinque modiis avene annui reditus , quos bone memorie nobilis vir , Guillelmus de Brena ecclesie Pontiniacensi dedit in puram et perpetuam elemosinam pro remedio sue , laudante et concedente Eustachia uxore sua , percipiendos annuatim apud Praiz , in quibus quinque modiis avene dictus Gaucherus dicebat se jus habere , tandem , mediantibus bonis viris , dictam elemosinam , sicut in litteris patris reverendi Galteri Nivernensis episcopi super hoc factis plenius continetur , laudavit , concessit et confirmavit dictus Gaucherus , quitans omnino per se et heredes suos , si quid juris in dictis quinque modiis avene habebat ; promittens eciam , fide corporali in manu nostra prestita , pro se et heredibus suis quod contra predictam elemosinam , concessionem , confirmationem et quitationem , per se vel per per alium non veniet in futurum . Margareta autem , uxor dicti Gaucheri , promisit , fide corporali prestita , se predicta omnia et singula predictorum firmiter servaturam ; et quod contra predicta per se vel per alium non veniet in futurum nec in predictis quinque modiis avene ratione dotis sive aliqua alia ratione de cetero aliquid reclamabit . Promisit etiam dictus Gaucherus quod , quam cito ad gradum milicie fuerit promotus , de predictis omnibus firmiter observandis , tradet suas litteras patentes Pontiniacensibus supradictis . Nos autem , ad petitionem dictorum Gaucheri et Margarete , uxoris sue , in testimonium predictorum , presentes litteras sigillorum nostrorum fecimus roborari . Actum anno Domini MoeeO XL ° , mense maio .
Domina Oda de Ponchi dedit quicquid habebat in molendino de Flooniaco ( a ) . Sciant universi presentem paginam inspecturi quod ego Oda domina Pungiaci dedi domui et fratribus Pontiniacensibus quicquid habebam in molendino de Flooniaco , pro remedio anime mee et domini mei et parentum meorum . Et ipsi mihi partem benefitiorum suorum , tam in morte quam in vita , concesserunt . Actum anno Verbi incarnati MO eeO nono .
Quod Drogo Strabo , frater Gosberti Magni , laudavit donum ipsius quod contulit nobis ( b ) . In nomine Domini nostri , Jesu Christi . Ego Henricus , Dei gratia Trecensis episcopus , notum fieri volo tam presentibus quam futuris quod Drogo Strabo atque Hersendis , uxor ejus , concesserunt et laudaverunt ecclesie Pontiniaci usuarium quod eidem monasterio Gosbertus Magnus , frater ipsius Drogonis , et Nocherus de Paianis contulerant in partibus suis quas tenebant ab ipso Drogone in boscho Sancte Marie . Laudaverunt hoc etiam liberi eorum , Berengerius clericus , Godefridus , Sibilla ; testantibus : Guiberto venatore , et Iterio , fratre ipsius , et Gauterio , clerico de Villa Mauri . Actum anno ab Incarnatione Domini M ° c ° LXO 1 ° .
Dominus Stephanus concedit elemosinam quam dedit mater ejus Margareta , scilicet undecim sextarios avene ( b ) . Ego Stephanus dominus de Selleigniaco notum facio omnibus presentibus et futuris quod ego laudo benigne et concedo domui Pontiniacensi et fratribus ibidem Deo servientibus donum quod mater mea Margareta legavit et dedit prefate domui , pro remedio anime sue et pro anniversario suo singulis annis in ipsa domo faciendo , videlicet undecim sextarios avene apud Roverai ( c ) singularis annis percipiendos . Et hoc laudaverunt Johannes frater meus et Agnes uxor mea . Quod ut ratum et firmum perpetuo perseveret , presens scriptum sigilli mei appositione roboravi . Actum anno Gracie MO ceO unO .
Dominus Guillelmus de Brion reclamabat jus in decimis quas dedit domina Gila de Boi , et concordia facta inter nos et ipsum ( a ) . Ego Ogerus , bailivus domini regis Navarre , notum facio universis presentes litteras inspecturis quod dominus Guillelmus de Brion , miles , in mea presentia recognovit quod , cum discordia verteretur inter viros religiosos abbatem et conventum Pontiniacensem , ex una parte , et dominum Guillelmum de Socy , ex alter ( b ) , super eo quod dictus dominus Guillelmus reclamabat jus in terciis de Montigniaco , quas Gila de Boy dictis abbati et conventui in perpetuam elemosinam dederat , compromissum fuit ab utraque parte in abbatem Quinciaci , qui tunc erat et modo est Pontiniaci , et dictum dominum Guillelmum de Brion , militem , qui duo arbitri in hoc convenerunt ; et arbitrando dixerunt quod pro bono pacis dictus Guillelmus de Soci illam partem dictarum terciarum quam ei dicti arbitri assignaverunt cum plenario jure quod partem suam terciarum pertinet , habet , et dicti abbas et conventus Pontiniacensis illam partem quam dicti arbitri eis assignaverunt cum plenario jure quod ad partem suam pertinet , possiderent ; et sic , tam dictus Guillelmus quam dicti abbas et conventus , dictas partes terciarum , prout eis assignata fuerunt ab arbitris , inter se in omnibus modis et commodis partirentur . In cujus testimonium , ad petitionem dicti Guillelmi de Brion , presentes litteras abbati et conventui Pontiniacensi tradidi sigilli mei munimine roboratas . Datum anno Domini MO cc ° XLO vi ° , mense augusto .
Doetus de Floviniaco dedit unum modium avene et centum solidos ( e ) . Ego Guido dominus de Melleigniaco notum facio $ universis presentibus et futuris quod Doetus dominus de Floviniaco , in presentia mea , in ultima voluntate legavit domui Pontiniacensi pro remedio anime sue , unum modium avene in costumis de Floviniaco singulis annis percipiendum in festo sancti Remigii ; et centum solidos pruv . in eodem festo sancti Remigii annuatim percipiendos in redditibus suis de Floviniaco , pro anniversario faciendo , ita tamen quod dominus de Floviniaco qui tenebit costumas illas , reddet domui Pontiniacensi in dicto festo Sancti Remigii modum avene cum centum solidis . Et hoc laudaverunt et concesserunt Bura uxor ejus et Godwinus filius ejus et Sedelina et Luqueta , filie ejus . Et isti omnes pariter , tam uxor quam filius et filie , in manu mea fiduciaverunt quod legatum istum bona fide tenebunt et observabunt . In cujus rei testimonium , sigillum ad petitionem partium duxi presentibus apponendum . Actum anno Domini MO cc ° xx ° vnO .
Agnes de Monte folio dedit IIIIor sextaria bladi ( a ) . Universis presentes litteras inspecturis , R . decanus Sancti Florentini salutem in Domino . Noveritis quod , in nostra presentia constitutus , Hugo de Monte folio , miles , recognovit per juramentum suum quod bone memorie nobilis mulier Agnes , mater sua , quinquaginta jam annis elapsis , contulerat in perpetuam elemosinam ecclesie Pontiniacensi quatuor sextarios bladi annui redditus percipiendos apud Chainei ; quod de assensu et voluntate predicti Hugonis militis et Galteri fratris sui , quondam militis , factum fuisse , idem Hugo per dictum juramentum suum firmiter asserebat , protestans nichilominus quod dicta ecclesia Pontiniacensis in pacifica possessione fuerat percipiendi dictum bladum . Recognovit preterea per juramentum suum predictus Hugo miles quod , triginta annis et amplius jam elapsis , predicta Agnes , mater ejus , de voluntate et assensu fratrum Pontiniacensium , propter commoditatem ecclesie Pontiniacensis , ipsis Hugone et Galtero fratre suo militibus laudentibus ( 6 ) , volentibus et concedentibus , predictos quatuor sextarios bladi assignavit predicte ecclesie Pontiniacensi in decima sua de Monte folio , ita quod semper , anno tercio , in predicta decima percipiat et habeat dicta ecclesia Pontiniacensis unum modium bladi ad mensuram Sancti Florentini - videlicet quatuos ( c ) sextarios frumenti et octo sextarios ordei ? in festo sancti Remigii , ab his qui pro tempore tenuerint decimam antedictam . Confessus est etiam per juramentum suum jam dictus Hugo miles quod ecclesia Pontiniacensis fuerat in possessione pacifica percipiendi et habendi dictum modium bladi in decima supradicta . Promisit etiam idem Hugo miles , fide corporali in manu nostra prestita , quod predictum modium bladi persolvet et persolvere tenetur ecclesie Pontiniacensi , sine impedimento seu contradictione qualibet , termino preassignato , et quod dictam elemosinam tenetur dicte ecclesie Pontiniacensi garantire erga omnes . Et ad omnia et singula supradicta firmiter tenenda et fideliter adimplenda , idem Hugo miles , per predicte fidei sue sacramentum , ex certa scientia , se et sua et successores suos et omnes illos qui dictam decimam pro tempore tenuerint , obligavit et reliquit in perpetuum obligatos , volens , quantum de jure potuit in perpetuum obligatos , volens , quantum de jure potuit , quod ad omnia et singula supradicta perficienda perpetuo teneantur et , quantum ad hoc , se et successores suos juridictioni curie nostre , ubicumque eant vel maneant , supposuit idem Hugo . Nos vero , ad petitionem dicti Hugonis militis , sigillum nostrum presentibus litteris duximus apponendum . Actum anno Domini MO eeO quinquagesimo nono , mense maio .
Johannes de Monte folio , armiger , recognovit se debere VI sextarios bladi : 11 ° sextarios frumenti et IIIIor sextarios ordei ( a ) . Omnibus presentes litteras inspecturis , R . , decanus Sancti Florentini , salutem in Domino . Notum facimus quod , in nostra constitutus presentia , Johannes de Monte folio , armiger , filius domini Huonis de Monte folio militis , recognovit se debere religiosis viris abbati et conventui Pontiniaci , sex sextuaria bladi ? videlicet duo sextaria frumenti et quatuor sextaria ordei ? percipienda de triennio in triennium , super medietatem decime Montis folii , que medietas decima jure proprietatis et possessionis ad ipsum noscitur pertinere , que sex sextaria bladi predecessores sui quinquaginta annis et amplius jam elapsis contulerunt ; volens et concedens idem Johannes armiger quod dicti religiosi dictum bladum de triennio in triennium in decima predicta integraliter percipiant in perpetuum ; et per fidem suam in manu nostra prestitam corporaliter pro- mittens quod predictum bladum statuto termino dictis religiosis persolvet quamdiu dictam elemosinam tenuerit , et quod contra per se vel per alium non veniet in futurum . Voluit insuper et concessit Johannes predictus quod , si ipsum contra venire contingeret seu questionem movere , nos in illum et ejus successores post ipsum possumus , ubique se transferant vel faciant mansionem , excommunicationis sententiam promulgare . In cujus rei testimonium , ad petitionem dicti Johannis armigeri , presentibus litteris sigillum nostrum duximus apponendum . Datum anno Domini MO eeOLXOIIIIO , mense julio .
Comes Hodo Nivernensis et ejus uxor Matildis dederunt C modios vini apud Junai pro excambio nemoris de Bar ( a ) . Noux Heudes , fiz lou due de Borgoigne , cuens de Never et sires de Borbon , et noux Mahauz , sa fame , contesse de Never et dame de Borbon , faisons a savoir a toz ces qui verront ces presentes letres que , por lou bois de Bar , qui est pres d'Auceurre , que l'abbas et li covenz de Pontigni avoient et portenoient , louquel il noux ont donné et outraié a tenir de nox et de noux hoirs a touz jours en heritaige , nous avuns doné et otroié à touz jors audit abé et au covent de Pontigny cent muis de vin pur en nostre dime de Junay a recevoir dedenz la vile de Junai , chescun an , dedenz la quinzaine de la feste Saint-Martin d'iver . Et se , par aventure , avoient que nostre dimes de Junay ne soffisit a ces cent muis devantdiz paier , nous sumes dou porfaire tenu en nostre dime de Tornuerre . Apres noux voluns et outraions que li abés et li covent de Pontigni desus noumé puissent avoir une meison a Junay por metre et por garder les devant dit cent muis de vin . Et por ce que ce soit ferme chose et estauble , nous avuons sealees ces letres de nostres seaus . Ce fu fait en l'an de 1'Incarnation nostre Seignor mil deux cenz cinquante et neuf , ou mois de januir .
Frater Dionisius dedit unum dolium vini apud Lagniacum quolibet anno ( ° ) . Universis presentes litteras inspecturis , officialis Autissiodorensis , salutem in Domino . Noveritis quod frater Dyonisius de Legni Castro , coram Beraudo clerico nostro jurato a nobis ad ipsum propter hoc specialiter destinato , cui vices nostros quantum ad hoc duximus committendas , infra annum probationis sue existens , ut dicebat , ob remedium anime sue et parentum suorum , quoddam dolium vini puri annui redditus super partem omnium bonorum suorum mobilium et immobilium ipsum contingentem monasterio Pontegniacensi et fratribus ibidem Deo servientibus , donatione facta inter vivos et sine spe revocandi et rehabendi , dedit in perpetuum et concessit a fratribus dicti monasterii annuatim tempore vindemiarum super dicta parte percipiendum et habendum ; per fidem suam inde prestitam corporalem promittens quod contra hujusmodi donationem et concessionem per se vel per alium non veniet in futurum ; quantum ad hec , juridictioni nostre se supponens et recognoscens quod hec faciebat sponte , provide et discrete , non coactus , non deceptus nec in aliquo circumventus . Datum anno Domini MO eeO quinquagesimo nono , mense decembri .
Nos ( a ) Odo , filius ducis Burgundie , comes Nivernensis et dominus Borbonensis , notum facimus presentibus et futuris quod nos teneamur et promisimus viris religiosis abbati et conventui Pontigniacensi , infra nativitatem Domini proximo venturam assidere quinquaginta libras tur . annui redditus pro nemore eorum qui dicitur nemus de Barro , situm prope Autissiodorum , quod nobis quitaverunt , in quo sunt novies viginti et decem septem arpenta nemoris . In cujus rei testimonius , presentes litteras eisdem tradidimus sigilli nostri munimine roboratas . Actum anno Domini MO eeO LIXo , mense augusto .
* sub sigillo Erardi de Brene et Mathildis uxoris ejus quod quittaverunt domino Johanni de Selleignay feodum quod de ipsis tenebat in villa de Montigni ( ° ) . $ . A touz ceux qui verront et orront ces presentes lettres , Erarz de Brene , chevaliers , sires de Venisi , et madame Mahauz , sa fame , salut en nostre segneur ( h ) . Nous faisons asavoir ( c ) a touz que nous , attendanz et regardanz maintes cortoisies et mainz servises que nobles horn Jehanz de Sellegnay ( d ) , chevaliers et sires de Sellegnay ( d ) , a jadis fez a nos et aux nostres et fet encores chacun jours , avon doné et quité a toz jorz a celui Jehan et a ses hoiers ( e ) , par don fet entre vis et sanz esperance de rapeler , tot le fié que mesire Guiz de Mellegni , chevaliers , et madame Ermenjarz , dame de Ceris , tienent de nos a Montegni ( f ) , pres de Pontigni et de Venosse ( U ) , et ce que autres genz tiennent a Montegni des devantdiz Gui et Ermanjart , lequel fié nous teneins en aleu . Et promettons en bone foi que nous encontre ce don ne encontre celle ( h ) quitance , par nos ne par autres , ne venron ne ne feron venir en tens ( 4 ) qui est avenir , ainz garantirons audit Jehan et a ses oiers ( 1 ) ledit fié donné encontre toz en aleu et sanz nule redevance et ferons venir par devant ledit Jehan toz les teneurs do devantdit fié et aus metre en hommage doudit Jehan . Et quant a totes ches ( k ) choses desusdites fere et acomplir , nous avons obligié nos , noz hoiers ( 1 ) et toz noz biens meubles et non meubles , presenz et avenir , en quelque leu ( l ) qu'ils soient . Et ( m ) que ce soit ferme chose et estable a toz jorz , nous avons mis noz propres seaus en ces presentes lettres . Et je , madame Mahauz , requenois ( n ) que je faiz ce don et ceste quittance de mon bon gré , nennie contrainte . Cefu fet et donné an l'an de Grace deus cenz et soisante ( ° ) et XVIII , en mois de juign ( p ) .
. Omnibus Christi fidelibus ad quos presens scriptum pervenerit , Edmundus , permissione divina Cantuariensis archiepiscopus , totius Anglie primas , salutem in Domino . Ad memoriam revocantes pietatis obsequia que monasterium Pontiniacense predecessoribus nostris , beato Thome martyri et pie memorie Stephano , archiepiscopis Cantuariensibus , in exilio constitutis , habundanter et hylariter impendit ; inspecta etiam diligenter carta prefati Stephani , predecessoris nostri , in qua continetur ipsum dicto monasterio Pontiniacensi ac viris religiosis in eodem Deo servientibus de ecclesia de Rumenal , nomine benefitii , quinquaginta marchas annuas intuitu Dei concessisse pariter et dedisse , nos , eadem caritate ducti , adjunximus , dedimus et concessimus fratribus memorati monasterii Pontiniacensis decem marchas stellingorum bonorum et legalium , ad pitantiam conventus in refectorio , de eadem ecclesia de Rumenale , nomine benefitii , a quolibet rectore dicte ecclesie qui pro tempore fuerit , sub pena amissionis beneflcii sui , perpetuo sine difficultate sibi in festo nativitatis sancti Johannis Baptiste persolvendos ; ita plane quod , si ipse rector in prefato termino a solutione dictarum decem marcarum cessaverit et infra quadraginta dies post statutum terminum de dampnis pariter et expensis quas dicti fratres occasione non facte solutionis incurrerint , unacum solutione debita decem marcarum non satisfecerit eisdem , dictam penam incurrat . Ad majorem etiam securitatem monasterii , vestigiis supradicti Stephani predecessoris nostri inherentes , qui de quinquaginta marcis in carta sua eidem monasterio talem securitatem concessit , providimus et statuimus ut quilibet rector in ecclesia de Rumenale successive instituendus , in sua institutione vel postea , cum requisitus fuerit a procuratore Pontiniaci , sollempniter juret coram domino archiepiscopo Cantuariense vel ejus offi- ciali si ipse archiepiscopus ageret extra regnum , quod dictas decem marchas in termino statuto procuratori Pontiniacensi persolvet sub pena superius memorata . Ut autem hec nostra donatio perpetuam obtineat firmitatem , earn presenti scripto sigilli nostri appositione munitor duximus roborandam . Actum anno Domini MO eeO XXXo VIIIO .
Quod Girardus et Ansellus , filii Garnerii de Fous , concesserunt et laudaverunt quicquid pater eorum dedit nobis ( « ) . In nomine sancte et individue Trinitatis . Ego Henricus , Dei gratia Trecorum episcopus , notum facio presentibus et futuris quod Girardus , filius Garneri de Fous , et Ansellus , frater ejus , concesserunt et laudaverunt ecclesiae Pontiniaci quicquid pater eorum , Garnerus , ante donaverat eidem ecclesie apud grangiam de Challiaco et de Burs vel ubicumque alibi sive in nemoribus sive in planis sive in pratis , ut , quicquid eis pater donaverat , ecclesia Pontiniaci perpetuo jure in pace possideat . Hujus rei testes sunt : Girardus archidiaconus ; canonici : Radulfus , Bernardus , Petrus ; milites : Petrus de Castro Witone , Guibertus , avunculus ejus ; Ebrardus de Villa Mauri .
Hec est concessio capituli Cantuariensis de eodem ( a ) . Omnibus Christi fidelibus ad quos presens scriptum pervenerit , N . prior et capitulum ecclesie Christi Cantuariensis , salutem in Domino . Noverit universitas vestra nos transcriptum carte pie recordationis venerabilis in Christo patris Eadmundi , Dei gratia quondam Cantuariensis archiepiscopi , sub sigillis J [ ohannis ] Dei gratia Bracarensis et T [ iburtii ] eadem gratia Colimbriensis episcopi , inspexisse sub hac forma : « Omnibus . Actum anno Domini MCCO eeO XXXO VIIIO ( 3 ) . » . Nos igitur dictam donationem et concessionem dictarum decem marcharum , sicut juste et rationabiliter facta est , quantum in nobis est , confirmavimus . Et in hujus rei testimonium , presenti scripto sigillum capituli nostri apponi fecimus . Actum anno Domini MO cc ° XL ° v ° , mense septembri .
Stephanus Cantuariensis archiepiscopus dedit nobis quinquaginta marchas stellingorum bonorum ( ° ) . Universis sancte matris Ecclesie filiis ad quos presens scriptum pervenerit , Stephanus , permissione divina Cantuariensis archiepiscopus , totius Anglie primas et sancte romane ecclesie cardinalis , eternam in Domino salutem . Ante cordis oculos statuentes inestimabilis affluentiam caritatis qua monasterium Pontiniacense beatissimum martyrem Thomam , predecessorum nostrum , in exilio constitutum , benigne recepit et ei pium compassionis solatium habundanter impedit , necnon ad memoriam revocantes obsequia pietatis a monasterio supradicto nobis exulantibus hylariter $ et affluenter impensa , merito nos ad id fatemur astrictos ut fratribus ibidem Deo servientibus vices rependere studeamus in obsequio caritatis . Volumus igitur ad universitatis vestre noticiam pervenire , nos , de consensu prioris et conventus ecclesie Christi Cantuariensis , dicto monasterio Pontiniacensi ac viris religiosis in Deo servientibus , intuitu Dei , concessisse pariter et dedisse de ecclesia de Rumenal , nomine benefitii , quinquaginta marchas annuas stellingorum bonorum et legalium a quolibet rectore in eadem ecclesia successive instituendo , sub pena beneficii sui , perpetuo sine difficultate percipiendas in duobus terminis , videlicet ad Natale Domini triginta marchas et ad festum sancti Johannis Baptiste viginti marchas ; ita plane quod , si ipse rector in prefatis terminis a solutione predictarum marcharum cessaverit et infra quadraginta dies post statutos terminos de dampnis pariter et expensis quas dicti fratres occasiones non facte solutionis incurrerint , unacum solutione debita quinquaginta marcharum non satisfecerit eisdem , dictam penam incurrat . Ad majorem etiam prefati monasterii securitatem , simul de consensu prioris et conventus ecclesie Christi Cantuariensis , providimus et statuimus ut , quilibet rector in ecclesia de Rumenal successive instituendus , in sua institutione vel postea , cum requisitus fuerit a procuratore Pontiniaci , sollempniter juret quod dictas marchas in terminis statutis procuratori Pontiniaci annuatim persolvet sub pena expressa superius . Ut igitur hec nostra ordinatio perpetuam obtineat firinitatem , eam presenti scripto sigilli nostri appositione munito duximus roborandam . Actum anno gracie MO eeO XXO II0 .